**Spørgeskema til besætningsejere med UDEGÅENDE dyr.**

Fællesudtalelsen fra Det Veterinære Sundhedsråd og Dyreværnsrådet fastslår, at ”Dyr, der går ude hele døgnet i vinterperioden og i perioder med vinterlignende vejr, altid skal have adgang til læskur eller bygning. Det krav må kun helt undtagelsesvis fraviges, hvis der i det konkrete tilfælde vurderes, at de naturlige forhold sikrer, at alle dyr kan hvile samtidigt på et tørt leje. Og disse forhold vil vel at mærke kun være til stede ganske få steder i Danmark”. På den baggrund er vi en gruppe ejere af Skotsk Højlandskvæg, som har taget initiativ til en undersøgelse af kvægets evne til at trives uden læskur. Vi kender vore dyr og ved, at de ikke er flittige brugere af læskure. Eftersom der ikke foreligger nogle konkrete undersøgelser, der viser, at dyrene rent faktisk har et fysisk behov, ønsker vi at iværksætte en undersøgelse heraf. Vel vidende, at der formodentlig er forskelle mellem de forskellige kødkvægracer har vi valgt at invitere alle de engelske racer til at være med i undersøgelsen. Vores mål med undersøgelsen er at lave en rapport, der kan tilvejebringe faktisk viden om, hvor hårdføre vores kvæg er. Forhåbentlig kan resultatet af undersøgelsen resultere i nogle retningslinier for, hvornår der er behov for læskur. Vi havde i første omgang søgt Kvægafgiftsfonden om penge, men har fået afslag. Budgettet er derfor ikke helt så stort, som vi kunne ønske og undersøgelserne bliver gennemført delvist på frivillig basis som ulønnet arbejde. Til at hjælpe os med at sikre en uvildig undersøgelse med en høj faglig standard har vi allieret os med en lektor og en studerende fra Institut for Produktionsdyr og Heste, KU SUND (tidl. Landbohøjskolen).

For at projektet kan gennemføres er det vigtigt, at vi finder besætninger, hvor vi kan gennemføre målinger og observationer af dyrene (ingen blodprøver eller andet der gør ”ondt” på dyret) SAMT besætninger, der bidrager med spørgeskemaoplysninger. Projektet vil omfatte litteraturstudier, indhentning af data fra Kvægdatabasen og vejrdata fra DMI, huldvurdering, indsamling af slagtehuder, termografering af dyr samt adfærdsmæssige studier.

Fra Kvægdatabasen indsamler vi viden om døde dyr fordelt henover året for at se om dødeligheden er påvirket af årstiden. Er du en af de besætninger, der gennem mange år har holdt kvæg udendørs vil vi sætte stor pris på dine svar. Vi kan ikke af Kvægdatabasen se, om dyrene har adgang til læskur og derfor er vi meget afhængige af dine oplysninger.

Indsamling af slagtehuder skal bruges til måling af hudtykkelse og hårlængde. Skal du slagte kvæg i perioden januar til marts, vil vi derfor gerne have lov at kontakte dit slagteri for at få en prøve af slagtehuden. Har du en af de ”antalsmæssigt små racer” er det endnu vigtigere, at du udfylder spørgeskemaet. For at vi kan konkludere noget for netop din race kræver det, at mange bidrager med deres besvarelser. De nødvendige oplysninger, som vi skal hente fra bl.a. slagteriet om huldværdi ved slagtning kræver, at du udfylder en legalisering udstedt til Hanne Hansen, Lektor ved Institut for Produktionsdyr og Heste. Link til Legaliseringsformularen finder du nedenfor i skemaet samt på www.highland-cattle.dk.

Adfærdsstudierne vil omfatte besætninger, hvor køerne får monteret en halsrem med GPS, således at vi kan følge deres bevægelser. Vi vil gerne gennemføre adfærdsstudierne i besætninger med minimum 5 dyr i en fold. Studierne skal undersøge hvor en ko vælger at lægge sig, hvis hun frit kan vælge mellem

* en stald eller et skur med et tørt strøet leje,
* et tørt strøet leje under åben himmel, men med bigballer omkring til at skabe læ eller
* et tørt strøet leje under åben himmel uden læ for vinden.

Er du en af de besætninger, der kunne tænke dig at lægge dyr til dette studie? Du vil få tilskud til den ekstra halm du kommer til at bruge i løbet af vinteren, men du skal regne med at bruge tid på at udfylde skemaer og til at observere dine dyr. Vi vil besøge din besætning 3-4 gange i løbet af vinteren for at montere GPS’er og aflæse dem.

Endelig skal vi bruge besætninger til termografering af dyr. Termografering foregår som ved normal fotografering på afstand af dyret uden direkte kontakt til dette. Det er dog en forudsætning for at få et godt og signifikant billede, at dine dyr ikke bliver stresset ved synet af en fremmed person. Er dine dyr nogenlunde tamme og vant til fremmede? Så er det måske dig vi søger.

Har du spørgsmål kan du kontakte Charlotte Skou 70 20 77 88 skou@nordgaarden.com eller Annette Schäfer 53 83 26 09 annetteflaskager@gmail.com

VI HÅBER, AT RIGTIG MANGE VIL BAKKE OP OM DETTE VIGTIGE EMNE OG HJÆLPE OS VED AT BESVARE SPØRGESKEMAET. Brug TABULATOR knappen til at hoppe fra felt til felt. Felterne tilpasser sig efterhånden, som der skrives. I felter hvor der skal sættes et kryds, gøres dette vha. mellemrumstasten. Krydset kan fjernes igen vha. mellemrumstasten.

|  |  |
| --- | --- |
| CHR nr. samt evt. undernumre |        |
| Jeg vil gerne deltage som besætning i projektet om udegående dyr |       Ja      Nej  |
| Jeg er villig til at give adgang til min besætnings data på Kvægdatabasen til Institut for produktionsdyr og heste, v. lektor Hanne Hansen | Særlig formular skal udfyldes<https://www.landbrugsinfo.dk/Kvaeg/registrering-og-maerkning/Sider/Legalisering-af-adgang-til-data-fra-Kvaegdatabasen-for-kvaegraadgivere.pdf?download=true> |
| Race | **Skotsk Højlandskvæg [ ]** **Galloway [ ]** **Hereford [ ]** **Angus [ ]** **Dexter [ ]** **Black Welsh [ ]** **Korthorn [ ]**  |
| Mit kvæg går sammen med andre dyr i vinterperioden, f.eks. heste eller får. | [ ]  Nej [ ]  Ja, Hvilke og hvor mange       |
| Mine dyr findes på adressen, skriv evt. flere adresser, hvis dyrene ikke går samlet  | Vej/nr.:      Postnummer/by:       |
| Ejers navn, adresse, e-mail, telefon |       |
| Evt. kontaktperson, navn, adresse, e-mail, telefon: |       |
| Træffes bedst, f.eks. pr. mail eller telefon dagtimer/aften  |       |
| Alle mine dyr går ude eller har adgang til at gå ud i vinterperioden  |       Ja      Nej  |
| Nogle af mine dyr går ude: skriv hvilken type f.eks. tyre + kvier |       |
| Ca. antal dyr i besætningen i alt.: |       |
| Heraf: |       |
| Nykælvere, Forventede kalve født 1. december 2013 – 28. februar 2014 |       |
| Nykælvere, kalve født 1. september 2013 – 31. oktober 2013  |       |
| Kalve født 1. marts 2013 – 31. august 2013 (3-9 mdr.) |       |
| Kalve født efter 1. aug. 2011 - 1. marts 2013 (9-27 mdr.) |       |
| Kvier/køer 27 mdr. - 10 år: |       |
| Køer ældre end 10 år: |       |
| Har du læskur/staldbygning på ejendommen? |       |
| Hvor mange af dine dyr har adgang til læskur? |       |
| Benytter dine dyr læskur/staldbygning eller foretrækker de at ligge ude? Sæt X | Ligger typisk alle inde [ ]  Ligger både inde og ude [ ] Går sjældent/aldrig ind [ ]  |
| Størrelse på skur/stald | Bygning 1: Antal m2       Antal dyr      Bygning 2: Antal m2       Antal dyr      Bygning 3: Antal m2       Antal dyr      Bygning 4: Antal m2       Antal dyr      Bygning 5: Antal m2       Antal dyr      Bygning 6: Antal m2       Antal dyr      Bygning 7: Antal m2       Antal dyr      Bygning 8: Antal m2       Antal dyr      Bygning 9: Antal m2       Antal dyr      Bygning 10:Antal m2       Antal dyr       |
| Har dine dyr adgang til et tørt strøet leje i vinterperioden uden tag over, f.eks. en balle halm spredt på marken? |       |
| Jeg planlægger at slagte dyr i perioden 1. dec. 2013 – 1. apr. 2014.  | Antal tyrekalve      Antal kvier      Antal unge køer      Antal ældre køer/tyre       |
| Dyrene bliver slagtet på slagteri. | Navn slagteri:      Telefon slagteri:       |
| Jeg giver accept til at projektgruppen kontakter mit slagteri med henblik på at indsamle slagtehuder til undersøgelsen |       Ja      Nej  |
| Mine dyr er rolige (de løber normalt ikke væk selvom der kommer en fremmed person ind på folden) |       Ja      Nej  |
| Mine dyr er håndterbare (jeg kan fange dem ind og sætte halsrem på dem) |       Ja      Nej  |
| Mine dyr er meget tamme (jeg kan tage temperatur på dem uden at de bliver stressede) |       Ja      Nej  |
| Jeg har mulighed for opbinding af dyr, f.eks. i forbindelse med et dyrlægetjek |       Ja      Nej  |
| Dit navn og dato for udfyldning af skema. |       |

Når du har udfyldt skemaet mailer du det til skou@nordgaarden.com

Husk også at udfylde legaliseringsskemaet, så vi kan hente data i Kvægdatabasen. Du behøver ikke udfylde alle felter, men blot:

Øverst dit/dine CHR-numre

Under pkt. 1, skriv Malene Skjoldborg under ”Rådgiver” og

Under pkt. 3, sæt din underskrift.

Derefter scannes og mailes til IT-Kvæg, Thomas Ullner thu@vfl.dk (gerne med kopi til skou@nordgaarden.com)

Har du ikke mulighed for at scanne kan du også sende med post til:

Videncentret for Landbrug, Kvæg

Att.: Kvæg –IT, Agro Food Park 15, 8200 Århus N